Avis juridique important

|

32000D0777

2000/777/ΕΚ: Απόφαση του Συμβουλίου, της 1ης Δεκεμβρίου 2000, σχετικά με τη θέση σε εφαρμογή του κεκτημένου Σένγκεν στη Δανία, Φινλανδία και Σουηδία, καθώς και στην Ισλανδία και Νορβηγία - Δελώσεις

Επίσημη Εφημερίδα αριθ. L 309 της 09/12/2000 σ. 0024 - 0028

Απόφαση του Συμβουλίουτης 1ης Δεκεμβρίου 2000σχετικά με τη θέση σε εφαρμογή του κεκτημένου Σένγκεν στη Δανία, Φινλανδία και Σουηδία, καθώς και στην Ισλανδία και Νορβηγία(2000/777/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:το Πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, που επισυνάπτεται στη συνθήκη για την Ευρωπαϊκή Ένωση και στη συνθήκη περί ιδρύσεως της Ευρωπαϊκής Κοινότητας, και ιδίως το άρθρο 2, παράγραφος 2,τη συμφωνία μεταξύ του Συμβουλίου της Ευρωπαϊκής Ένωσης, της Δημοκρατίας της Ισλανδίας και του Βασιλείου της Νορβηγίας σχετικά με τη σύνδεση των δύο εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου του Σένγκεν (συμφωνία της 18ης Μαΐου 1999)(1), η οποία υπεγράφη στις 18 Μαΐου 1999 και άρχισε να ισχύει στις 26 Ιουνίου 2000, και ιδίως το άρθρο 15 παράγραφος 4,Εκτιμώντας τα ακόλουθα:(1) Η τελική πράξη της Σύμβασης εφαρμογής της Συμφωνίας του Schengen, που υπεγράφη στις 19 Ιουνίου 1990, και η αντίστοιχη τελική πράξη των Συμφωνιών προσχώρησης στη σύμβαση αυτή του Βασιλείου της Δανίας, της Δημοκρατίας της Φινλανδίας και του Βασιλείου της Σουηδίας, που υπεγράφησαν στις 19 Δεκεμβρίου 1996, περιέχουν στο σημείο 1, κοινή δήλωση περί εφαρμογής των προκειμένων πράξεων.(2) Πρέπει να καθοριστεί η ημερομηνία έναρξης εφαρμογής του κεκτημένου Σένγκεν στη Δανία, τη Φινλανδία και τη Σουηδία, καθώς και την Ισλανδία και τη Νορβηγία ("τα σκανδιναβικά κ.λπ. κράτη").(3) Για να είναι συμβατή με την Σκανδιναβική Ένωση Διαβατηρίων, η ημερομηνία αυτή θα πρέπει να ισχύει για το σύνολο των σκανδιναβικών κρατών.(4) Στην προετοιμασία της παρούσας απόφασης, ακολουθήθηκε η εξής πορεία: Σε μια πρώτη φάση, υπεβλήθη στα σκανδιναβικά κράτη πλήρες ερωτηματολόγιο οι απαντήσεις στο οποίο καταχωρήθηκαν στα πρακτικά. Στη συνέχεια, πραγματοποιήθηκαν επισκέψεις ελέγχου και αξιολόγησης σε όλα τα σκανδιναβικά κράτη, σύμφωνα με τις ισχύουσες στο Συμβούλιο διαδικασίες, ειδικότερα στους τομείς της αστυνομικής συνεργασίας και της προστασίας των δεδομένων. Το Συμβούλιο δήλωσε, στις 29 Μαΐου 2000, την ικανοποίησή του για τις συνθήκες στους τομείς αυτούς. Όσον αφορά την εφαρμογή του κεκτημένου του Σένγκεν στον τομέα των θεωρήσεων και της προξενικής συνεργασίας, οι επισκέψεις κατέδειξαν, πλην ορισμένων σημείων που τα σκανδιναβικά κράτη θα φροντίσουν να ληφθούν υπόψη, ότι υπάρχει ικανοποιητική ανταπόκριση στις απαιτήσεις νομοθετικής φύσεως, όσον αφορά την επάρκεια προσωπικού και την κατάρτισή του, και όσον αφορά την υποδομή και το υλικό.(5) Ωστόσο, όσον αφορά το Σύστημα Πληροφοριών Schengen (SIS) στο οποίο πρέπει να ολοκληρωθούν οι εργασίες επέκτασης στα πλαίσια του προγράμματος SIS 1+, και για το οποίο οι δοκιμές πρέπει να αποδείξουν ότι μπορεί να λειτουργεί σε 18 χώρες, οι επισκέψεις αξιολόγησης της λειτουργίας του πρέπει να πραγματοποιηθούν πριν από την άρση των ελέγχων στα μελλοντικά εσωτερικά σύνορα.(6) Έχουν ήδη γίνει επισκέψεις αξιολόγησης στους τομείς ελέγχου και εποπτείας στα εξωτερικά σύνορα οι οποίες έδωσαν μια θετική εικόνα προόδου. Υπάρχουν όμως και μερικά κενά γι αυτό και χρειάζονται πρόσθετες επισκέψεις.(7) Τα σκανδιναβικά κράτη κοινοποίησαν στο Συμβούλιο τον κατάλογο των αρμόδιων αρχών και υπηρεσιών τους σύμφωνα με τις διατάξεις των άρθρων 101 παράγραφος 4 και 108 παράγραφος 1 της Σύμβασης εφαρμογής της Συμφωνίας Σένγκεν, που υπεγράφη στις 19 Ιουνίου 1990. Τα κράτη αυτά εξεπλήρωσαν τις υποχρεώσεις εκ του άρθρου 114 της Σύμβασης αυτής.(8) Προκειμένου να ελεγχθεί η ορθή λειτουργία του SIS στα σκανδιναβικά κράτη, τα Εθνικά Τμήματα του Συστήματος Πληροφοριών Schengen (Ν.SIS) των κρατών αυτών πρέπει να καταστούν επιχειρησιακά από 1ης Ιανουαρίου 2001 (ήτοι, οι τελικοί χρήστες να μπορούν να έχουν πρόσβαση στα πραγματικά δεδομένα και των 15 κρατών), πριν από την κατάργηση των ελέγχων στα εσωτερικά σύνορα.(9) Το Συμβούλιο θα πρέπει να μεριμνήσει ώστε να εισαχθεί εγκαίρως ρύθμιση για τα κριτήρια και τους μηχανισμούς που επιτρέπουν να καθοριστεί το κράτος που είναι υπεύθυνο για την εξέταση μιας αίτησης ασύλου που υποβάλλεται σε κράτος μέλος, στην Ισλανδία ή στη Νορβηγία, όπως ορίζει το άρθρο 7 της συμφωνίας της 18ης Μαΐου.(10) Από την 25η Μαρτίου 2001 θα πρέπει να τεθεί σε εφαρμογή στα σκανδιναβικά κράτη το σύνολο του κεκτημένου Σένγκεν, εκτός εάν μετά τις επισκέψεις αξιολόγησης που θα ολοκληρωθούν μετά την 1η Ιανουαρίου 2001, το Συμβούλιο διαπιστώσει ότι το SIS δεν λειτουργεί ορθώς σε ένα ή περισσότερα εξ αυτών ή ότι οι λιμένες και αερολιμένες των κρατών αυτών δεν πληρούν, στο σύνολό τους, τους απαιτούμενους όρους.(11) Έχει τηρηθεί η διαδικασία του άρθρου 15 παράγραφος 4 της συμφωνίας της 18ης Μαΐου,ΑΠΟΦΑΣΙΖΕΙ:Άρθρο 1Από την 25η Μαρτίου 2001, και με την επιφύλαξη του άρθρου 3 παράγραφος 2:α) το σύνολο των διατάξεων που εμπίπτουν στο κεκτημένο Σένγκεν, όπως αυτό ορίζεται από τα παραρτήματα Α, Β, Γ και Δ της απόφασης 1999/436/ΕΚ του Συμβουλίου της 20ής Μαΐου 1999 για τον καθορισμό, δυνάμει των οικείων διατάξεων της Συνθήκης περί ιδρύσεως της Ευρωπαϊκής Κοινότητας και της Συνθήκης για την Ευρωπαϊκή Ένωση, της νομικής βάσης για κάθε διάταξη ή απόφαση που συνιστά το κεκτημένο του Σένγκεν(2), καθώς και κάθε πράξη του Συμβουλίου, δια της οποίας θεσπίζεται νομοθέτημα που έχει τεθεί σε ισχύ και αποτελεί ανάπτυξη μιας ή περισσοτέρων από τις εν λόγω διατάξεις, ισχύει για τη Δανία, τη Φινλανδία και τη Σουηδία, όσον αφορά τις μεταξύ τους σχέσεις καθώς και τις σχέσεις τους με την Αυστρία, το Βέλγιο, τη Γαλλία, τη Γερμανία, την Ελλάδα, την Ισπανία, την Ιταλία, τις Κάτω Χώρες, το Λουξεμβούργο και την Πορτογαλία,β) το σύνολο των διατάξεων όπως ορίζονται από τα παραρτήματα Α και Β της συμφωνίας της 18ης Μαΐου 1999 μεταξύ του Συμβουλίου της Ευρωπαϊκής Ένωσης, της Δημοκρατίας της Ισλανδίας και του Βασιλείου της Νορβηγίας σχετικά με τη σύνδεση των εν λόγω χωρών με τη θέση σε ισχύ, την εφαρμογή και την περαιτέρω ανάπτυξη του κεκτημένου του Σένγκεν, καθώς και κάθε πράξη του Συμβουλίου, δια της οποίας θεσπίζεται νομοθέτημα που έχει τεθεί σε ισχύ και αποτελεί ανάπτυξη μιας ή περισσοτέρων από τις εν λόγω διατάξεις, ισχύει για την Ισλανδία και Νορβηγία όσον αφορά τις μεταξύ τους σχέσεις καθώς και τις σχέσεις τους με την Αυστρία, το Βέλγιο, τη Γαλλία, τη Γερμανία, τη Δανία, την Ελλάδα, την Ισπανία, την Ιταλία, τις Κάτω Χώρες, το Λουξεμβούργο, την Πορτογαλία, τη Φινλανδία και τη Σουηδία.Άρθρο 21. Οι διατάξεις του κεκτημένου του Σένγκεν σχετικά με το SIS τίθενται σε εφαρμογή, σύμφωνα με τα διαλαμβανόμενα στο άρθρο 1, ήδη από 1ης Ιανουαρίου 2001. Προς τον σκοπό αυτό, τα σκανδιναβικά κράτη, καταχωρούν στο SIS πραγματικά δεδομένα και μπορούν πλέον να τα εκμεταλλεύονται όπως και τα κράτη μέλη στα οποία εφαρμόζεται ήδη το κεκτημένο του Σένγκεν, με την επιφύλαξη της παραγράφου 3. Η εφαρμογή σύμφωνα με την προκειμένη παράγραφο δεν εμποδίζει τη συνεργασία στο πλαίσιο της Σκανδιναβικής Ένωσης Διαβατηρίων.2. Οι διατάξεις που αναφέρονται στην παράγραφο 1 περιλαμβάνονται στο παράρτημα.3. Μέχρι την ημερομηνία που αναφέρεται στο άρθρο 1, τα σκανδιναβικά κράτη:α) δεν υποχρεούνται να απαγορεύσουν την είσοδο στο έδαφός τους ή να απομακρύνουν υπηκόους τρίτων κρατών που έχουν καταχωρηθεί από άλλο κράτος μέλος στο SIS με σκοπό την απαγόρευση εισόδου και οι οποίοι προέρχονται απευθείας από κράτος μέλος στο οποίο οι διατάξεις του κεκτημένου του Σένγκεν εφαρμόζονται ήδη,β) μπορούν να επιτρέπουν την είσοδο στο έδαφός τους υπηκόων τρίτων κρατών που έχουν καταχωρηθεί από άλλο κράτος μέλος στο SIS με σκοπό την απαγόρευση εισόδου, στους οποίους ένα σκανδιναβικό κράτος αποφάσισε να χορηγήσει θεώρηση ή άλλο τίτλο διαμονής,γ) δεν εισάγουν δεδομένα υπαγόμενα στο άρθρο 96 της Σύμβασης εφαρμογής της Συμφωνίας Σένγκεν.Άρθρο 31. Κατά την περίοδο Ιανουαρίου και Φεβρουαρίου 2001, θα πραγματοποιηθούν επισκέψεις αξιολόγησης σε όλα τα σκανδιναβικά κράτη σύμφωνα με τις ισχύουσες στο Συμβούλιο διαδικασίες, προκειμένου να διαπιστωθεί εάν το SIS λειτουργεί και εφαρμόζεται ορθώς.Στην ίδια περίοδο γίνονται επισκέψεις αξιολόγησης στους λιμένες Δανίας και Νορβηγίας και στα αεροδρόμια όλων των σκανδιναβικών κρατών για να διαπιστωθεί αν πληρούν τους απαιτούμενους όρους.Οι εκθέσεις επίσκεψης υποβάλλονται στο Συμβούλιο πριν την 1η Μαρτίου 2001.2. Βάσει των εκθέσεων αυτών, το Συμβούλιο, αποφαινόμενο με ειδική πλειοψηφία των μελών του που εκπροσωπούν τις κυβερνήσεις των κρατών μελών, όπως ορίζονται από το άρθρο 1 του Πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, και με την ψήφο τουλάχιστον δέκα εκ των μελών αυτών, μπορεί να αποφασίσει να μεταθέσει την ημερομηνία που αναφέρεται στο άρθρο 1. Στην περίπτωση αυτή, το Συμβούλιο, αποφαινόμενο με ομοφωνία των μελών του που εκπροσωπούν τις κυβερνήσεις των κρατών μελών, όπως ορίζονται από το άρθρο 1 του εν λόγω Πρωτοκόλλου, καθορίζει νέα ημερομηνία.Άρθρο 4Η παρούσα απόφαση παράγει αποτελέσματα την ημέρα της δημοσίευσής της.Βρυξέλλες, 1 Δεκεμβρίου 2000.Για το ΣυμβούλιοΟ ΠρόεδροςC. Paul(1) ΕΕ L 176 της 10.7.1999, σ. 36.(2) ΕΕ L 176 της 10.7.1999, σ. 17.ΠΑΡΑΡΤΗΜΑΟι διατάξεις που αναφέρονται στο άρθρο 2 είναι οι εξής:- τα άρθρα 62, 64, 65 και 92-119 της Σύμβασης του 1990 περί εφαρμογής της Συμφωνίας του Σένγκεν του 1985, όπως συμπληρώθηκε διά των συμφωνιών προσχώρησης της Ιταλίας, της Ισπανίας, της Πορτογαλίας, της Ελλάδος, της Αυστρίας, της Δανίας, της Φινλανδίας και της Σουηδίας,- η απόφαση της Εκτελεστικής Επιτροπής, της 14ης Δεκεμβρίου 1993, σχετικά με τον δημοσιονομικό κανονισμό όσον αφορά τα έξοδα εγκατάστασης και λειτουργίας του C.SIS (SCH/Com-ex(93) 16),- η απόφαση της Εκτελεστικής Επιτροπής, της 25ης Απριλίου 1997, σχετικά με την κατακύρωση της προκαταρκτικής μελέτης του SIS II (SCH/Com-ex(97) 2, rév. 2),- η απόφαση της Εκτελεστικής Επιτροπής, της 7ης Οκτωβρίου 1997, σχετικά με την συμμετοχή της Νορβηγίας και της Ισλανδίας στα έξοδα εγκατάστασης και λειτουργίας του C.SIS (SCH/Com-ex(97) 18),- η απόφαση της Εκτελεστικής Επιτροπής, της 7ης Οκτωβρίου 1997, σχετικά με την ανάπτυξη του SIS (SCH/Com-ex(97) 24),- η απόφαση της Εκτελεστικής Επιτροπής, της 15ης Δεκεμβρίου 1997, σχετικά με τη τροποποίηση του δημοσιονομικού κανονισμού όσον αφορά το C. SIS (SCH/Com-ex(97) 35),- η απόφαση της Εκτελεστικής Επιτροπής, της 21ης Απριλίου 1998, σχετικά με το C.SIS με 15/18 συνδέσεις (SCH/Com-ex(98) 11),- η απόφαση της Εκτελεστικής Επιτροπής, της 28ης Απριλίου 1999, σχετικά με τον προϋπολογισμό του 1999 για το Helpdesk (SCH/Com-ex(99) 3),- η απόφαση της Εκτελεστικής Επιτροπής, της 28ης Απριλίου 1999, σχετικά με τις δαπάνες εγκατάστασης του C.SIS (SCH/Com-ex(99) 4),- η απόφαση της Εκτελεστικής Επιτροπής, της 28ης Απριλίου 1999, σχετικά με την ενημέρωση του εγχειριδίου SIRENE (SCH/Com-ex(99) 5),- η δήλωση της Εκτελεστικής Επιτροπής, της 18ης Απριλίου 1996, σχετικά με τον ορισμό της έννοιας "αλλοδαπός" (SCH/Com-ex(96) decl. 5),- η δήλωση της Εκτελεστικής Επιτροπής, της 28ης Απριλίου 1999, σχετικά με τη διάρθρωση του SIS (SCH/Com-ex(99) decl. 2 rév.),καθώς και:- η απόφαση της Εκτελεστικής Επιτροπής, της 23ης Ιουνίου 1998, σχετικά με τον εμπιστευτικό χαρακτήρα ορισμένων εγγράφων (SCH/Com-ex(98) 17), στο μέτρο που τα έγγραφα αυτά παραπέμπουν σε διατάξεις που αναφέρονται ανωτέρω,- η απόφαση της Εκτελεστικής Επιτροπής, της 23ης Ιουνίου 1998, σχετικά με περισυλλεκτική ρήτρα που καλύπτει το σύνολο του τεχνικού κεκτημένου του Σένγκεν (SCH/Com-ex(98) 29 rév.),- η δήλωση της Εκτελεστικής Επιτροπής, της 9ης Φεβρουαρίου 1998, σχετικά με την απαγωγή ανηλίκων (SCH/Com-ex(97) decl.13 rév. 2),- η απόφαση 1999/323/ΕΚ του Συμβουλίου, της 3ης Μαΐου 1999, σχετικά με τη θέσπιση δημοσιονομικού κανονισμού που διέπει τα δημοσιονομικά θέματα της διαχείρισης, από τον γενικό γραμματέα του Συμβουλίου, των συμβάσεων τις οποίες συνάπτει ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία της μονάδας διαχείρισης "Help Desk Server" και του σχετικού σχεδίου SIRENE, φάση ΙΙ,- η απόφαση 2000/265/ΕΚ του Συμβουλίου, της 27ης Μαρτίου 2000, περί θεσπίσεως δημοσιονομικού κανονισμού για τα δημοσιονομικά θέματα της διαχείρισης, από τον αναπληρωτή γενικό γραμματέα του Συμβουλίου, των συμβάσεων τις οποίες συνάπτει ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών "Sisnet" για το περιβάλλον Σένγκεν, όπως τροποποιήθηκε από την απόφαση 2000/664/ΕΚ του Συμβουλίου της 23ης Οκτωβρίου 2000.Δήλωση του Συμβουλίου, που συνήλθε στις 30 Νοεμβρίου και την 1η Δεκεμβρίου 2000 στις ΒρυξέλλεςΟι διατάξεις του άρθρου 3 παράγραφος 2 του σχεδίου απόφασης του Συμβουλίου σχετικά με την εφαρμογή του κεκτημένου του Σένγκεν στη Δανία, στη Φινλανδία και στη Σουηδία, καθώς και στην Ισλανδία και στη Νορβηγία, δεν συνεπάγονται ουδεμία παρέκκλιση από την αρχή σύμφωνα με την οποία η εφαρμογή του κεκτημένου του Σένγκεν σε νέα κράτη μέλη πραγματοποιείται υπό τις προϋποθέσεις και στις ημερομηνίες που καθορίζει το Συμβούλιο, το οποίο αποφασίζει με ομοφωνία των μελών του.Δήλωση της σουηδικής αντιπροσωπίαςΗ Σουηδία επιβεβαιώνει την υποχρέωσή της να εφαρμόσει το κεκτημένο Σέγκεν στο σύνολό του. Η σουηδική κυβέρνηση ανέθεσε ως εκ τούτου σε μια εξεταστική επιτροπή να επανεξετάσει την ισχύουσα νομοθεσία περί ευθύνης μεταφορέων προκειμένου να συμμορφωθεί με τη διάταξη του άρθρου 26 παράγραφος 2 της Σύμβασης Σένγκεν.Η κυβέρνηση δεσμεύεται να υποβάλει πρόταση στο Κοινοβούλιο βάσει των πορισμάτων της εξεταστικής επιτροπής να θέτει ως στόχο την θέσπιση νέας νομοθεσίας πριν τον Ιούλιο του 2002.Η κυβέρνηση θα ενημερώσει επίσης τακτικά το Συμβούλιο για τις σχετικές της ενέργειες.


title: 2005/463/EK: Απόφαση της Επιτροπής, της 21ης Ιουνίου 2005, για τη σύσταση ομάδας δικτύου με σκοπό την ανταλλαγή και το συντονισμό πληροφοριών σχετικά με την συνύπαρξη γενετικώς τροποποιημένων, συμβατικών και βιολογικών καλλιεργειών

text:
               24.6.2005

               EL

               Επίσημη Εφημερίδα της Ευρωπαϊκής Ένωσης

               L 164/50

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Ιουνίου 2005
   για τη σύσταση ομάδας δικτύου με σκοπό την ανταλλαγή και το συντονισμό πληροφοριών σχετικά με την συνύπαρξη γενετικώς τροποποιημένων, συμβατικών και βιολογικών καλλιεργειών
   (2005/463/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Στη σύστασή της 2003/556/ΕΚ της 23ης Ιουλίου 2003 σχετικά με τη θέσπιση κατευθυντήριων γραμμών για την ανάπτυξη εθνικών στρατηγικών και βέλτιστων πρακτικών προκειμένου να διασφαλιστεί η συνύπαρξη γενετικώς τροποποιημένων, συμβατικών και βιολογικών καλλιεργειών (1), η Επιτροπή τάχθηκε υπέρ της προσέγγισης σύμφωνα με την οποία επαφίεται στα κράτη μέλη η θέσπιση και εφαρμογή μέτρων διαχείρισης της συνύπαρξης. Στο πλαίσιο αυτό, η Επιτροπή ανακοίνωσε ότι προτίθεται να διευκολύνει την ανταλλαγή πληροφοριών σχετικά με τα εκτελούμενα και προγραμματισμένα ερευνητικά έργα σε εθνικό και κοινοτικό επίπεδο.

               (2)

               Σύμφωνα με το άρθρο 26α της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ του Συμβουλίου (2), η Επιτροπή οφείλει να συγκεντρώνει και να συντονίζει τις πληροφορίες που βασίζονται σε μελέτες σε κοινοτικό και εθνικό επίπεδο και να παρακολουθεί τις εξελίξεις σχετικά με τη συνύπαρξη στα κράτη μέλη.

               (3)

               Για την επίτευξη των ανωτέρω, η Επιτροπή πρέπει να δημιουργήσει ένα φόρουμ, όπου τα κράτη μέλη θα ανταλλάσσουν πληροφορίες για τα αποτελέσματα επιστημονικών μελετών, καθώς και για τις βέλτιστες πρακτικές που αναπτύσσονται στο πλαίσιο των εθνικών στρατηγικών για τη συνύπαρξη. Η Επιτροπή πρέπει οπωσδήποτε να έχει τη δυνατότητα να οργανώνει συνεδριάσεις ομάδων εργασίας, στις οποίες θα μπορούν να συμμετέχουν εθνικοί και άλλοι εμπειρογνώμονες, εφόσον χρειάζεται.

               (4)

               Είναι συνεπώς σκόπιμο να συσταθεί ομάδα δικτύου που θα επικουρεί την Επιτροπή στον τομέα της συνύπαρξης (συντομογραφία της ομάδας: COEX-NET),

         ΑΠΟΦΑΣΙΖΕΙ:
   Άρθρο 1
   Συνιστάται στο πλαίσιο της Επιτροπής ομάδα δικτύου για την ανταλλαγή πληροφοριών σχετικά με επιστημονικές μελέτες και βέλτιστες πρακτικές που έχουν αναπτυχθεί στον τομέα της συνύπαρξης διαφόρων ειδών γενετικώς τροποποιημένων, συμβατικών και βιολογικών καλλιεργειών, αποκαλούμενη στο εξής «ομάδα».
   Άρθρο 2
   1.   Η ομάδα απαρτίζεται από εθνικούς εμπειρογνώμονες που ορίζουν τα κράτη μέλη και προεδρεύεται από αντιπρόσωπο της Επιτροπής.
   2.   Ο αντιπρόσωπος της Επιτροπής μπορεί να καλέσει άλλους εμπειρογνώμονες να συμμετάσχουν στις συνεδριάσεις και στις εργασίες της ομάδας.
   3.   Η Επιτροπή εξασφαλίζει τη γραμματειακή υποστήριξη για τις συνεδριάσεις και τις εργασίες της ομάδας.
   4.   Η ομάδα συνεδριάζει στα κτίρια της Επιτροπής, σύμφωνα με τις ρυθμίσεις και το χρονοδιάγραμμα που καθορίζει η Επιτροπή.
   Άρθρο 3
   1.   Τα έξοδα των εμπειρογνωμόνων που συμμετέχουν στις συνεδριάσεις σύμφωνα με το άρθρο 2 επιστρέφονται από την Επιτροπή τηρουμένων των κανόνων που έχει θεσπίσει για την επιστροφή των εξόδων ταξιδιού, διαμονής και άλλων, με την επιφύλαξη των διατάξεων των παραγράφων 2 και 3.
   2.   Στους εμπειρογνώμονες που ορίζονται από τα κράτη μέλη επιστέφονται τα έξοδα ταξιδιού, ενώ στους προσκεκλημένους από την Επιτροπή εμπειρογνώμονες επιστρέφονται τα έξοδα ταξιδιού και διαμονής.
   3.   Όσον αφορά τους εμπειρογνώμονες που ορίζονται από τα κράτη μέλη, η επιστροφή των εξόδων περιορίζεται σε έναν συμμετέχοντα ανά κράτος μέλος.
   4.   Οι εμπειρογνώμονες δεν αμείβονται για τις υπηρεσίες που παρέχουν.
   Άρθρο 4
   Οι εμπειρογνώμονες που συμμετέχουν στην ομάδα δεν πρέπει να κωλύονται από την ύπαρξη βιομηχανικών, εμπορικών και επιχειρηματικών ή άλλων συγκρουόμενων συμφερόντων.
   Άρθρο 5
   Με την επιφύλαξη των διατάξεων του άρθρου 287 της συνθήκης, οι εμπειρογνώμονες οφείλουν να μην αποκαλύπτουν πληροφορίες που περιέρχονται σε γνώση τους στο πλαίσιο των εργασιών της ομάδας, εφόσον ο αντιπρόσωπος της Επιτροπής τους έχει γνωστοποιήσει ότι πρόκειται για στοιχεία εμπιστευτικού χαρακτήρα.
   Άρθρο 6
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 21 Ιουνίου 2005.

            Για την Επιτροπή

         Mariann FISCHER BOEL

            Μέλος της Επιτροπής

      (1)  ΕΕ L 189 της 29.7.2003, σ. 36.

      (2)  ΕΕ L 106 της 17.4.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1830/2003 (ΕΕ L 268 της 18.10.2003, σ. 24).


Avis juridique important

|

31992D0170

92/170/ΕΟΚ: Απόφαση του Συμβουλίου της 16ης Μαρτίου 1992 για τη συγκρότηση ενιαίας συμβουλευτικής επιτροπής Eurotecnet και Force και την τροποποίηση των αποφάσεων 89/657/ΕΟΚ και 90/267/ΕΟΚ

Επίσημη Εφημερίδα αριθ. L 075 της 21/03/1992 σ. 0051 - 0052 Φινλανδική ειδική έκδοση: Κεφάλαιο 16 τόμος 2 σ. 0023  Σουηδική ειδική έκδοση: Κεφάλαιο 16 τόμος 2 σ. 0023

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 16ης Μαρτίου 1992  για τη συγκρότηση ενιαίας συμβουλευτικής επιτροπής Eurotecnet και Force και την τροποποίηση των αποφάσεων 89/657/ΕΟΚ και 90/267/ΕΟΚ  (92/170/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 128,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, προκειμένου να καταστεί αποτελεσματικότερη η κοινοτική δράση στον τομέα της επαγγελματικής εκπαίδευσης, πρέπει να συγκεντρωθούν σε μία και μόνη συμβουλευτική επιτροπή οι σημερινές δραστηριότητες των συμβουλευτικών επιτροπών Eurotecnet και Force,  που προβλέπονται στο άρθρο 10 των αποφάσεων 89/657/ΕΟΚ (4) και 90/267/ΕΟΚ (5), όπως το ανήγγειλε η Επιτροπή στο υπόμνημά της σχετικά με την ορθολογική προσέγγιση και το συντονισμό των προγραμμάτων επαγγελματικής κατάρτισης σε κοινοτικό επίπεδο-  ότι ενδείκνυται να τροποποιθεί ανάλογα το άρθρο 10 των αποφάσεων 88/657/ΕΟΚ και 90/267/ΕΟΚ,  ΑΠΟΦΑΣΙΖΕΙ:  Άρθρο 1  1. Για την εφαρμογή των προγραμμάτων Eurotecnet και Force, η Επιτροπή επικουρείται από συμβουλευτική επιτροπή που αποτελείται από δύο αντιπροσώπους κάθε κράτους μέλους και πρόεδρος της οποίας είναι ο αντιπρόσωπος της Επιτροπής.  Τα μέλη της επιτροπής μπορούν να επικουρούνται από εμπειρογνώμονες ή συμβούλους.  Δώδεκα αντιπρόσωποι των κοινοτικών εταίρων, που διορίζονται από την Επιτροπή βάσει προτάσεων των οργανώσεων που εκπροσωπούν τους κοινοτικούς εταίρους σε κοινοτικό επίπεδο, θα συμμετέχουν στις εργασίες της επιτροπής, ως παρατηρητές.  2. Ο αντιπρόσωπος της Επιτροπής υποβάλλει στην επιτροπή σχέδιο που αφορά:  α) τις γενικές κατευθύνσεις που διέπουν τα προγράμματα Eurotecnet και Force-  β) τις γενικές κατευθύνσεις για την οικονομική ενίσχυση που χορηγεί η Κοινότητα (ποσά, διάρκεια και δικαιούχοι της ενίσχυσης)-  γ) τα ζητήματα που σχετίζονται με τη γενική ισορροπία των προγραμμάτων και τη διάδοση των αποτελεσμάτων τους, προκειμένου να υποβληθούν οι εκθέσεις που αναφέρονται στο άρθρο 11 των αποφάσεων 88/657/ΕΟΚ και 90/267/ΕΟΚ.  3. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με το επείγον του θέματος και, αν χρειασθεί, προβαίνει σε ψηφοφορία.  4. Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.  5. Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής.  Ενημερώνει τη συμβουλευτική επιτροπή για τον τρόπο με τον οποίο έλαβε υπόψη τη γνώμη αυτή.  Άρθρο 2  Το άρθρο 10 της απόφασης 89/657/ΕΟΚ αντικαθίσταται από το ακόλουθο κείμενο:  "Άρθρο 10  Συμβουλευτική επιτροπή  Η Επιτροπή επικουρείται στην εφαρμογή της παρούσας απόφασης από τη συμβουλευτική επιτροπή που συγκροτείται σύμφωνα με το άρθρο 1 της απόφασης του Συμβουλίου 92/170/ΕΟΚ (*).   (*) ΕΕ αριθ. L 75 της 21. 3. 1992, σ. 51."  Άρθρο 3  Το άρθρο 10 της απόφασης 90/267/ΕΟΚ αντικαθίσταται από το ακόλουθο κείμενο:  "Άρθρο 10  Συμβουλευτική επιτροπή  Η Επιτροπή επικουρείται στην εφαρμογή της παρούσας απόφασης από τη συμβουλευτική επιτροπή που συγκροτείται σύμφωνα με το άρθρο 1 της απόφασης του Συμβουλίου 92/170/ΕΟΚ (*).   (*) ΕΕ αριθ. L 75 της 21. 3. 1992, σ. 51."  Άρθρο 4  Η παρούσα απόφαση παράγει αποτελέσματα από 1ης Ιουλίου 1992. Βρυξέλλες, 16 Μαρτίου 1992. Για το Συμβούλιο  Ο Πρόεδρος  Jorge BRAGA DE MACEDO   (1) ΕΕ αριθ. C 24 της 31. 1. 1991, σ. 6. (2) ΕΕ αριθ. C 240 της 12. 7. 1991, σ. 240. (3) ΕΕ αριθ. C 120 της 20. 3. 1991, σ. 23. (4) ΕΕ αριθ. L 393 της 30. 12. 1989, σ. 29. (5) ΕΕ αριθ. L 156 της 21. 6. 1990, σ. 1.


title: Απόφαση (ΕΕ) 2016/1485 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών όσον αφορά την εκτέλεση του προϋπολογισμού του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/165

         ΑΠΌΦΑΣΗ (ΕΕ) 2016/1485 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών όσον αφορά την εκτέλεση του προϋπολογισμού του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ισολογισμούς και τους λογαριασμούς διαχείρισης του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014 [COM(2015) 379 — C8-0248/2015],

               —

               έχοντας υπόψη τις χρηματοοικονομικές πληροφορίες σχετικά με το Ευρωπαϊκό Ταμείο Ανάπτυξης [COM(2015) 295],

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014, που συνοδεύεται από τις απαντήσεις της Επιτροπής (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τις συστάσεις του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην Επιτροπή όσον αφορά την εκτέλεση των πράξεων των Ευρωπαϊκών Ταμείων Ανάπτυξης για το οικονομικό έτος 2014 (05219/2016 — C8-0036/2016, 05220/2016 — C8-0037/2016, 05223/2016 — C8-0038/2016, 05224/2016 — C8-0039/2016),

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2013 [COM(2015) 505], και τα υπηρεσιακά έγγραφα εργασίας της Επιτροπής που την συνοδεύουν [SWD(2015) 194 και SWD(2015) 195],

               —

               έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (3) και τροποποιήθηκε στην Ουαγκαντούγκου, Μπουρκίνα Φάσο, στις 22 Ιουνίου 2010 (4),

               —

               έχοντας υπόψη την απόφαση 2013/755/ΕΕ του Συμβουλίου, της 25ης Νοεμβρίου 2013, για τη σύνδεση των Υπερπόντιων Χωρών και Εδαφών με την Ευρωπαϊκή Ένωση («απόφαση για τη σύνδεση ΥΧΕ – ΕΕ») (5),

               —

               έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ – ΕΚ (6),

               —

               έχοντας υπόψη το άρθρο 32 της εσωτερικής συμφωνίας, της 18ης Σεπτεμβρίου 2000, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού, Μπενίν, στις 23 Ιουνίου 2000, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (7),

               —

               έχοντας υπόψη το άρθρο 11 της εσωτερικής συμφωνίας, της 17ης Ιουλίου 2006, μεταξύ των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, για τη χρηματοδότηση της κοινοτικής βοήθειας από το πολυετές δημοσιονομικό πλαίσιο, για την περίοδο 2008-2013, σύμφωνα με τη συμφωνία εταιρικής σχέσης ΑΚΕ – ΕΚ καθώς και τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (8),

               —

               έχοντας υπόψη το άρθρο 11 της εσωτερικής συμφωνίας, της 24ης και 26ης Ιουνίου 2013, μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ – ΕΕ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης (9),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, εφαρμοστέος στη συνεργασία για τη χρηματοδότηση της ανάπτυξης στο πλαίσιο της τέταρτης Σύμβασης ΑΚΕ – ΕΚ (10),

               —

               έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, ο οποίος εφαρμόζεται στο ένατο Ευρωπαϊκό Ταμείο Ανάπτυξης (11),

               —

               έχοντας υπόψη το άρθρο 50 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (12),

               —

               έχοντας υπόψη το άρθρο 48 του κανονισμού (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο ενδέκατο Ευρωπαϊκό Ταμείο Ανάπτυξης (13),

               —

               έχοντας υπόψη το άρθρο 93, το άρθρο 94 τρίτη περίπτωση και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης (A8-0137/2016),

               1.

               διαπιστώνει ότι οι οριστικοί ετήσιοι λογαριασμοί του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης αντιστοιχούν στους λογαριασμούς του πίνακα 2 της ετήσιας έκθεσης του Ελεγκτικού Συνεδρίου·

               2.

               εγκρίνει το κλείσιμο των λογαριασμών του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στο Ελεγκτικό Συνέδριο και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 373 της 10.11.2015, σ. 289.

      (2)  ΕΕ C 379 της 13.11.2015, σ. 124.

      (3)  ΕΕ L 317 της 15.12.2000, σ. 3.

      (4)  ΕΕ L 287 της 4.11.2010, σ. 3.

      (5)  ΕΕ L 344 της 19.12.2013, σ. 1.

      (6)  ΕΕ L 156 της 29.5.1998, σ. 108.

      (7)  ΕΕ L 317 της 15.12.2000, σ. 355.

      (8)  ΕΕ L 247 της 9.9.2006, σ. 32.

      (9)  ΕΕ L 210 της 6.8.2013, σ. 1.

      (10)  ΕΕ L 191 της 7.7.1998, σ. 53.

      (11)  ΕΕ L 83 της 1.4.2003, σ. 1.

      (12)  ΕΕ L 78 της 19.3.2008, σ. 1.

      (13)  ΕΕ L 58 της 3.3.2015, σ. 17.


title: Απόφαση του Συμβουλίου, της 27ης Σεπτεμβρίου 2010 , για το διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               2.10.2010

               EL

               Επίσημη Εφημερίδα της Ευρωπαϊκής Ένωσης

               C 268/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Σεπτεμβρίου 2010
   για το διορισμό και την αντικατάσταση μελών του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   2010/C 268/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   την υποψηφιότητα που υπέβαλε η κυβέρνηση της Μαλτας,
   Εκτιμώντας ότι:

               (1)

               Με την απόφασή του της 14ης Σεπτεμβρίου 2009 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από 18ης Σεπτεμβρίου 2009 μέχρι 17ης Σεπτεμβρίου 2012.

               (2)

               Μετά την παραίτηση του κ. Paul ATTARD, χηρεύει θέση τακτικού μέλους του Διοικητικού Συμβουλίου του προαναφερθέντος Κέντρου στην κατηγορία των αντιπροσώπων των κυβερνήσεων.

         ΑΠΟΦΑΣΙΖΕΙ:
   Άρθρο μόνο
   Το άτομο του οποίου το όνομα ακολουθεί διορίζεται μέλος του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης, για το υπόλοιπο της θητείας, ήτοι έως την 17η Σεπτεμβρίου 2012:

      ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ:

   ΜΑΛΤΑ: κ. James Joachim CALLEJA

      Βρυξέλλες, 27 Σεπτεμβρίου 2010.

            Για το Συμβούλιο

            Ο Πρόεδρος

         K. PEETERS

      (1)  ΕΕ L 39 της 13.2.1975, σ. 1.

      (2)  ΕΕ C 226 της 19.9.2009, σ. 2.


title: 2010/316/: Απόφαση του Συμβουλίου, της 3ης Ιουνίου 2010 , για καθορισμό της θέσης που πρόκειται να υποστηριχτεί, εξ ονόματος της Ευρωπαϊκής Ένωσης, στην επιτροπή επισιτιστικής βοήθειας όσον αφορά την παράταση της σύμβασης για την επισιτιστική βοήθεια του 1999

text:
               10.6.2010

               EL

               Επίσημη Εφημερίδα της Ευρωπαϊκής Ένωσης

               L 142/7

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 3ης Ιουνίου 2010
   για καθορισμό της θέσης που πρόκειται να υποστηριχτεί, εξ ονόματος της Ευρωπαϊκής Ένωσης, στην επιτροπή επισιτιστικής βοήθειας όσον αφορά την παράταση της σύμβασης για την επισιτιστική βοήθεια του 1999
   (2010/316/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 214 παράγραφος 4 και το άρθρο 218 παράγραφος 9,
   την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η σύμβαση για την επισιτιστική βοήθεια του 1999 συνήφθη εξ ονόματος της Ευρωπαϊκής Κοινότητας με την απόφαση 2000/421/ΕΚ του Συμβουλίου (1) και παρατάθηκε με τις αποφάσεις της επιτροπής επισιτιστικής βοήθειας τον Ιούνιο 2003, τον Ιούνιο 2005, τον Ιούνιο 2007, τον Ιούνιο 2008, τον Ιούνιο 2009 ώστε να παραμείνει σε ισχύ μέχρι τις 30 Ιουνίου 2010.

               (2)

               Η σύμβαση για την εμπορία σιτηρών του 1995 παραμένει σε ισχύ μέχρι τις 30 Ιουνίου 2011.

               (3)

               Η σύμβαση για την επισιτιστική βοήθεια του 1999 λήγει στις 30 Ιουνίου του 2010 και το θέμα της ανανέωσής της θα συζητηθεί επισήμως κατά την 102η σύνοδο της επιτροπής επισιτιστικής βοήθειας που θα πραγματοποιηθεί στις 4 Ιουνίου 2010.

               (4)

               Κατά την 101η σύνοδο της επιτροπής επισιτιστικής βοήθειας στις 9 Δεκεμβρίου 2009, ορισμένα μέλη εξέφρασαν τη βούλησή τους να παρατείνουν τη σύμβαση για την επισιτιστική βοήθεια του 1999 για ένα έτος έως τις 30 Ιουνίου 2011. Η Ευρωπαϊκή Ένωση έλαβε τη θέση ότι θα επιδιώξει να λάβει απόφαση τον Ιούνιο του 2010 σχετικά με το μέλλον της σύμβασης για την επισιτιστική βοήθεια του 1999 και ότι οι προετοιμασίες μπορούν να αρχίσουν αμέσως με την επιφύλαξη της επίσημης θέσης που θα ανακοινωθεί κατά την 102η σύνοδο της επιτροπής επισιτιστικής βοήθειας τον Ιούνιο του 2010.

               (5)

               Υπάρχουν δύο πιθανές εκδοχές για τις οποίες η Ευρωπαϊκή Ένωση πρέπει να καθορίσει θέση ενόψει της 102ης συνόδου της επιτροπής επισιτιστικής βοήθειας:

                           α)

                           οι συζητήσεις μεταξύ των μελών της επιτροπής επισιτιστικής βοήθειας για το μέλλον της σύμβασης για την επισιτιστική βοήθεια του 1999 θα έχουν σημειώσει σημαντική πρόοδο (δηλαδή εικάζεται ευλόγως ότι η αναδιαπραγμάτευση της σύμβασης για την επισιτιστική βοήθεια του 1999/η διαπραγμάτευση μελλοντικής σύμβασης θα αρχίσουν κατά τη διάρκεια του 2010), έως την 102η σύνοδο της επιτροπής επισιτιστικής βοήθειας· στην περίπτωση αυτή, ενδείκνυται η παράταση της σύμβασης για την επισιτιστική βοήθεια του 1999 για άλλο ένα έτος. Η Επιτροπή θα κινήσει τότε τη διαδικασία που καθορίζεται στο άρθρο 218 της συνθήκης για τη λειτουργία της Ευρωπαϊκής Ένωσης συστήνοντας στο Συμβούλιο να εγκρίνει την έναρξη διαπραγματεύσεων και να εκδώσει διαπραγματευτικές οδηγίες· ή

                           β)

                           οι συζητήσεις μεταξύ των μελών της επιτροπής επισιτιστικής βοήθειας για το μέλλον της σύμβασης για την επισιτιστική βοήθεια του 1999 δεν θα έχουν σημειώσει σημαντική πρόοδο έως την 102η σύνοδο της επιτροπής επισιτιστικής βοήθειας· στην περίπτωση αυτή, δεν θα ενδείκνυτο η παράταση της σύμβασης για την επισιτιστική βοήθεια του 1999 για άλλο ένα έτος και η Επιτροπή, εξ ονόματος της Ευρωπαϊκής Ένωσης και των κρατών μελών της, θα πρέπει να αντιταχθεί επισήμως στην επίτευξη συναίνεσης στην Επιτροπή για την επισιτιστική βοήθεια υπέρ της παράτασης της σύμβασης για την επισιτιστική βοήθεια του 1999.

               (6)

               Η Επιτροπή, η οποία αντιπροσωπεύει την Ευρωπαϊκή Ένωση στην επιτροπή επισιτιστικής βοήθειας, θα πρέπει, ως εκ τούτου, να εξουσιοδοτηθεί με απόφαση του Συμβουλίου είτε να ταχθεί υπέρ της παράτασης της σύμβασης για την επισιτιστική βοήθεια του 1999 για ένα έτος, δηλαδή μέχρι τις 30 Ιουνίου 2011, εάν πληρούται η προϋπόθεση που καθορίζεται στο στοιχείο α) της παραγράφου 5, είτε, στην αντίθετη περίπτωση, να αντιτεθεί στην επίτευξη συναίνεσης στην Επιτροπή για την επισιτιστική βοήθεια υπέρ αυτής της παράτασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση της Ευρωπαϊκής Ένωσης στην επιτροπή για την επισιτιστική βοήθεια θα είναι να ταχθεί υπέρ της παράτασης της σύμβασης για την επισιτιστική βοήθεια του 1999 για χρονική περίοδο ενός έτους, δηλαδή μέχρι τις 30 Ιουνίου 2011, με την προϋπόθεση ότι οι συζητήσεις μεταξύ των μελών της επιτροπής για την επισιτιστική βοήθεια για το μέλλον της σύμβασης για την επισιτιστική βοήθεια του 1999 θα έχουν σημειώσει σημαντική πρόοδο (δηλαδή εικάζεται ευλόγως ότι η αναδιαπραγμάτευση της σύμβασης για την επισιτιστική βοήθεια του 1999/διαπραγμάτευση μελλοντικής σύμβασης θα ξεκινήσουν κατά τη διάρκεια του 2010), έως την 102α σύνοδο της επιτροπής επισιτιστικής βοήθειας που θα πραγματοποιηθεί στις 4 Ιουνίου 2010.
   Εάν δεν πληρούται η εν λόγω προϋπόθεση, η θέση της Ευρωπαϊκής Ένωσης θα είναι να αντιτεθεί επισήμως στην επίτευξη συναίνεσης στην επιτροπή για την επισιτιστική βοήθεια υπέρ της παράτασης της σύμβασης για την επισιτιστική βοήθεια του 1999, σύμφωνα με τον κανόνα 13 των διαδικαστικών κανόνων της επιτροπής για την επισιτιστική βοήθεια.
   Άρθρο 2
   Η Επιτροπή εξουσιοδοτείται να υποστηρίξει στο πλαίσιο της επιτροπής επισιτιστικής βοήθειας μία από τις θέσεις που διατυπώνονται στο άρθρο 1.

      Λουξεμβούργο, 3 Ιουνίου 2010.

            Για το Συμβούλιο

            Ο Πρόεδρος

         A. PÉREZ RUBALCABA

      (1)  ΕΕ L 163 της 4.7.2000, σ. 37.


title: 2014/630/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/340

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2012
   (2014/630/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης για την υλοποίηση της κοινής τεχνολογικής πρωτοβουλίας για τα καινοτόμα φάρμακα για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2012, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05851/2014 – C7-0053/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 73/2008 του Συμβουλίου, της 20ής Δεκεμβρίου 2007, για τη σύσταση της κοινής επιχείρησης της πρωτοβουλίας για τα καινοτόμα φάρμακα (4), και ιδίως το άρθρο 11 παράγραφος 4,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0200/2014),

               1.

               εγκρίνει το κλείσιμο των λογαριασμών της κοινής επιχείρησης της πρωτοβουλίας για τα καινοτόμα φάρμακα για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης της πρωτοβουλίας για τα καινοτόμα φάρμακα, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 369 της 17.12.2013, σ. 25.

      (2)  EE L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  EE L 30 της 4.2.2008, σ. 38.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση (ΕΕ) 2017/664 του Συμβουλίου, της 3ης Απριλίου 2017, για τον διορισμό πέντε τακτικών και πέντε αναπληρωματικών μελών, έπειτα από πρόταση του Ηνωμένου Βασιλείου, στην Επιτροπή των Περιφερειών

text:
               7.4.2017

               EL

               Επίσημη Εφημερίδα της Ευρωπαϊκής Ένωσης

               L 94/38

         ΑΠΌΦΑΣΗ (ΕΕ) 2017/664 ΤΟΥ ΣΥΜΒΟΥΛΊΟΥ
   της 3ης Απριλίου 2017
   για τον διορισμό πέντε τακτικών και πέντε αναπληρωματικών μελών, έπειτα από πρόταση του Ηνωμένου Βασιλείου, στην Επιτροπή των Περιφερειών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 305,
   Έχοντας υπόψη την πρόταση της κυβέρνησης του Ηνωμένου Βασιλείου,
   Εκτιμώντας τα ακόλουθα:

               (1)

               Στις 26 Ιανουαρίου 2015, στις 5 Φεβρουαρίου 2015 και στις 23 Ιουνίου 2015 το Συμβούλιο εξέδωσε τις αποφάσεις (ΕΕ) 2015/116 (1),(ΕΕ) 2015/190 (2) και (ΕΕ) 2015/994 (3) για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020.

               (2)

               Πέντε θέσεις τακτικών μελών της Επιτροπής των Περιφερειών έμειναν κενές λόγω της λήξης της θητείας του κ. Roger EVANS, του κ. Stewart MAXWELL, του κ. Mick ANTONIW, της κ. Patricia FERGUSON και του κ. Gordon KEYMER.

               (3)

               Τέσσερις θέσεις αναπληρωματικών μελών της Επιτροπής των Περιφερειών έμειναν κενές λόγω της λήξης της θητείας του κ. Robert John PRICE, του κ. Jim HUME, του κ. Rhodri Glyn THOMAS και του κ. James MCGRIGOR.

               (4)

               Μία θέση αναπληρωματικού μέλους έμεινε κενή μετά τον διορισμό της κ. Jennette ARNOLD ως τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της τρέχουσας θητείας:

               α)

               ως τακτικά μέλη:

                           —

                           η κ. Jennette ARNOLD, Assembly Member, Greater London Authority,

                           —

                           η κ. Mairi Angela EVANS, Member of the Scottish Parliament,

                           —

                           η κ. Victoria HOWELLS, Member of the National Assembly of Wales,

                           —

                           ο κ. John Robert LAMONT, Member of the Scottish Parliament,

                           —

                           ο κ. David SIMMONDS, Councillor, London Borough of Hillingdon,

                     και

               β)

               ως αναπληρωματικά μέλη:

                           —

                           ο κ. Simon BLACKBURN, Councillor, Blackpool Council,

                           —

                           ο κ. Roderick Lewis MACDONALD, Member of the Scottish Parliament,

                           —

                           η κ. Bethan Maeve JENKINS, Member of the National Assembly of Wales,

                           —

                           ο κ. Keith Anthony PRINCE, Assembly Member, Greater London Authority,

                           —

                           ο κ. Andrew Dearg WIGHTMAN, Member of the Scottish Parliament.

         Άρθρο 2
   Η παρούσα απόφαση αρχίζει να ισχύει από την ημέρα της έκδοσής της.

      Λουξεμβούργο, 3 Απριλίου 2017.

            Για το Συμβούλιο

            Ο Πρόεδρος

         R. GALDES

      (1)  Απόφαση (ΕΕ) 2015/116 του Συμβουλίου, της 26ης Ιανουαρίου 2015, για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2015 έως 25 Ιανουαρίου 2020 (ΕΕ L 20 της 27.1.2015, σ. 42).

      (2)  Απόφαση (ΕΕ) 2015/190 του Συμβουλίου, της 5ης Φεβρουαρίου 2015, για τον διορισμό τακτικών και αναπληρωματικών μελών της Επιτροπής των Περιφερειών για την περίοδο από την 26η Ιανουαρίου 2015 έως την 25η Ιανουαρίου 2020 (ΕΕ L 31 της 7.2.2015, σ. 25).

      (3)  Απόφαση (ΕΕ) 2015/994 του Συμβουλίου, της 23ης Ιουνίου 2015, για τον διορισμό μελών και αναπληρωτών της Επιτροπής των Περιφερειών για την περίοδο από τις 26 Ιανουαρίου 2015 έως τις 25 Ιανουαρίου 2020 (ΕΕ L 159 της 25.6.2015, σ. 70).


title: 2010/478/ΕΕ: Απόφαση του Συμβουλίου, της 26ης Ιουλίου 2010 , για τη σύναψη συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας στον οπτικοακουστικό τομέα σχετικά με τον καθορισμό των όρων και των προϋποθέσεων για τη συμμετοχή της Ελβετικής Συνομοσπονδίας στο κοινοτικό πρόγραμμα MEDIA 2007, καθώς και της σχετικής τελικής πράξης

text:
               4.9.2010

               EL

               Επίσημη Εφημερίδα της Ευρωπαϊκής Ένωσης

               L 234/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Ιουλίου 2010
   για τη σύναψη συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας στον οπτικοακουστικό τομέα σχετικά με τον καθορισμό των όρων και των προϋποθέσεων για τη συμμετοχή της Ελβετικής Συνομοσπονδίας στο κοινοτικό πρόγραμμα MEDIA 2007, καθώς και της σχετικής τελικής πράξης
   (2010/478/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για λειτουργία της Ευρωπαϊκής Ένωσης, και ιδίως το άρθρο 166 παράγραφος 4 και το άρθρο 173 παράγραφος 3, σε συνδυασμό με το άρθρο 218 παράγραφος 6 στοιχείο α),
   την πρόταση της Ευρωπαϊκής Επιτροπής,
   τη σύμφωνη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύτηκε, εξ ονόματος της Ευρωπαϊκής Κοινότητας, συμφωνία με την Ελβετική Συνομοσπονδία στον οπτικοακουστικό τομέα σχετικά με τον καθορισμό των όρων και των προϋποθέσεων για τη συμμετοχή της Ελβετικής Συνομοσπονδίας στο κοινοτικό πρόγραμμα Media 2007, καθώς και τη σχετική τελική πράξη (εφεξής: «η συμφωνία»).

               (2)

               Η συμφωνία και η τελική πράξη υπεγράφησαν εξ ονόματος της Κοινότητας στις 11 Οκτωβρίου 2007, υπό την επιφύλαξη της σύναψής τους σε μεταγενέστερη ημερομηνία, και εφαρμόστηκαν προσωρινά από 1ης Σεπτεμβρίου 2007, σύμφωνα με την απόφαση 2007/745/ΕΚ του Συμβουλίου (1).

               (3)

               Μετά την έναρξη ισχύος της συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

               (4)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας στον οπτικοακουστικό τομέα σχετικά με τον καθορισμό των όρων και των προϋποθέσεων για τη συμμετοχή της Ελβετικής Συνομοσπονδίας στο κοινοτικό πρόγραμμα Media 2007 (2) («η συμφωνία») εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που ορίζεται στο άρθρο 13 της συμφωνίας (3) και στην ακόλουθη δήλωση:

      «Μετά την έναρξη ισχύος της συνθήκης της Λισαβόνας, την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα και από την ημερομηνία εκείνη ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς, ο όρος “Ευρωπαϊκή Κοινότητα” στο κείμενο της συμφωνίας γίνεται καταλλήλως “Ευρωπαϊκή Ένωση”.»

   Άρθρο 3
   Η Επιτροπή εκπροσωπεί την Ένωση στη μεικτή επιτροπή που ορίζεται στο άρθρο 8 της συμφωνίας.
   Άρθρο 4
   Η παρούσα συμφωνία συνδέεται με τις επτά συμφωνίες που υπεγράφησαν με την Ελβετία στις 21 Ιουνίου 1999 και συνήφθησαν με την απόφαση 2002/309/ΕΚ, Ευρατόμ του Συμβουλίου και της Επιτροπής (4).
   Η συμφωνία δεν ανανεώνεται ούτε υπόκειται σε αναδιαπραγμάτευση σύμφωνα με το άρθρο 12 της ιδίας σε περίπτωση λύσης των συμφωνιών που αναφέρονται στην πρώτη παράγραφο.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 6
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 26 Ιουλίου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 303 της 21.11.2007, σ. 9.

      (2)  ΕΕ L 303 της 21.11.2007, σ. 11.

      (3)  ΕΕ L 217 της 18.8.2010, σ. 1.

      (4)  ΕΕ L 114 της 30.4.2002, σ. 1.


title: 2008/980/ΕΚ: Απόφαση της Επιτροπής, της 5ης Δεκεμβρίου 2008 , για το διορισμό των τακτικών και αναπληρωματικών μελών της επιτροπής προηγμένων θεραπειών προκειμένου να εκπροσωπούν τους κλινικούς ιατρούς και τις ενώσεις ασθενών (Κείμενο που παρουσιάζει ενδιαφέρον για τον ΕΟΧ)

text:
               31.12.2008

               EL

               Επίσημη Εφημερίδα της Ευρωπαϊκής Ένωσης

               L 352/31

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 5ης Δεκεμβρίου 2008
   για το διορισμό των τακτικών και αναπληρωματικών μελών της επιτροπής προηγμένων θεραπειών προκειμένου να εκπροσωπούν τους κλινικούς ιατρούς και τις ενώσεις ασθενών
   (Κείμενο που παρουσιάζει ενδιαφέρον για τον ΕΟΧ)
   (2008/980/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1394/2007 του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, για τα φάρμακα προηγμένων θεραπειών και για την τροποποίηση της οδηγίας 2001/83/ΕΚ και του κανονισμού (ΕΚ) αριθ. 726/2004 (1), και ιδίως το άρθρο 21 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1394/2007 ορίζει ειδικούς κανόνες σχετικά με τη χορήγηση έγκρισης, την εποπτεία και τη φαρμακοεπαγρύπνηση των φαρμάκων προηγμένων θεραπειών. Στο άρθρο 20 του εν λόγω κανονισμού καθορίζεται η σύσταση επιτροπής προηγμένων θεραπειών εντός του Ευρωπαϊκού Οργανισμού Φαρμάκων.

               (2)

               Στο άρθρο 21 παράγραφος 1 στοιχείο γ) του κανονισμού (ΕΚ) αριθ. 1394/2007 προβλέπεται ότι στην επιτροπή προηγμένων θεραπειών συμμετέχουν δύο μέλη και δύο αναπληρωτές που διορίζονται από την Επιτροπή, βάσει δημόσιας πρόσκλησης εκδήλωσης ενδιαφέροντος, και κατόπιν διαβούλευσης με το Ευρωπαϊκό Κοινοβούλιο, για να εκπροσωπούν τους κλινικούς ιατρούς.

               (3)

               Στο άρθρο 21 παράγραφος 1 στοιχείο δ) του κανονισμού (ΕΚ) αριθ. 1394/2007 προβλέπεται ότι στην επιτροπή προηγμένων φαρμάκων συμμετέχουν δύο μέλη και δύο αναπληρωτές που διορίζονται από την Επιτροπή, βάσει δημόσιας πρόσκλησης εκδήλωσης ενδιαφέροντος και κατόπιν διαβούλευσης με το Ευρωπαϊκό Κοινοβούλιο, για να εκπροσωπούν τις ενώσεις ασθενών.

               (4)

               Σύμφωνα με το άρθρο 21 παράγραφος 1 του κανονισμού (ΕΚ) αριθ. 1394/2007, η Επιτροπή πραγματοποίησε δημόσια πρόσκληση εκδήλωσης ενδιαφέροντος. Επίσης πραγματοποιήθηκε διαβούλευση με το Ευρωπαϊκό Κοινοβούλιο σχετικά με τα αποτελέσματα της αξιολόγησης των αιτήσεων που ελήφθησαν.

               (5)

               Τα τακτικά και αναπληρωματικά μέλη της επιτροπής προηγμένων θεραπειών διορίζονται για περίοδο τριών ετών, από την ημερομηνία έναρξης ισχύος του κανονισμού (ΕΚ) αριθ. 1394/2007,

         ΑΠΟΦΑΣΙΖΕΙ:
   Άρθρο 1
   Τα ακόλουθα άτομα διορίζονται τακτικά μέλη και αναπληρωματικά μέλη της επιτροπής προηγμένων θεραπειών για να εκπροσωπούν τους κλινικούς ιατρούς για περίοδο τριών ετών, από την 30ή Δεκεμβρίου 2008:

               —

               Dietger Niederwieser (τακτικό μέλος) και Per Ljungman (αναπληρωματικό μέλος),

               —

               George Dickson (τακτικό μέλος) και Thierry VandenDriessche (αναπληρωματικό μέλος).

         Άρθρο 2
   Τα ακόλουθα άτομα διορίζονται τακτικά μέλη και αναπληρωματικά μέλη της επιτροπής προηγμένων θεραπειών για να εκπροσωπούν τις ενώσεις ασθενών για περίοδο τριών ετών, από την 30ή Δεκεμβρίου 2008:

               —

               Fabrizia Bignami (τακτικό μέλος) και Michele Lipucci di Paola (αναπληρωματικό μέλος),

               —

               Alastair Kent (τακτικό μέλος) και Nicholas Meade (αναπληρωματικό μέλος).

      Βρυξέλλες, 5 Δεκεμβρίου 2008.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 324 της 10.12.2007, σ. 121.


Avis juridique important

|

31989D0148

89/148/ΕΟΚ: Απόφαση του Συμβουλίου της 27ης Φεβρουαρίου 1989 για την αποδοχή της ανάληψης υποχρεώσεων σχετικά με τη διαδικασία για τα μαγνητοσκόπια εγγραφής με κασέτα εκ μέρους κορεατών εξαγωγέων και ενός ιάπωνα εξαγωγέα και για την περάτωση της διαδικασίας όσον αφορά τους εξαγωγείς αυτούς

Επίσημη Εφημερίδα αριθ. L 057 της 28/02/1989 σ. 0061 - 0061

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 27ης Φεβρουαρίου 1989  για την αποδοχή της ανάληψης υποχρεώσεων σχετικά με τη διαδικασία για τα μαγνητοσκόπια εγγραφής με κασέτα εκ μέρους κορεατών εξαγωγέων και ενός ιάπωνα εξαγωγέα και για την περάτωση της διαδικασίας όσον αφορά τους εξαγωγείς αυτούς  (89/148/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εξαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 10,  την πρόταση που υπέβαλε η Επιτροπή μετά από διαβούλευση στα πλαίσια της συμβουλευτικής επιτροπής, όπως προβλέπεται από τον εν λόγω κανονισμό,  Εκτιμώντας:  τους λόγους που εκτίθενται στον κανονισμό (ΕΟΚ) αριθ. 501/89 του Συμβουλίου της 27ης Φεβρουαρίου 1989 για την επιβολή οριστικού δασμού αντιντάμπινγκ σε ορισμένες εισαγωγές μαγνητοσκοπίων εγγραφής με κασέτα, καταγωγής Ιαπωνίας και Δημοκρατίας της Κορέας, και για την οριστική είσπραξη του προσωρινού δασμού (2),  ότι οι κορεάτες εξαγωγείς, Samsung, Goldstar και Daewoo καθώς και ο ιάπωνας εξαγωγέας Funai πρότειναν την ανάληψη υποχρεώσεων όσον αφορά τις τιμές που θεωρούνται αποδεκτές· ότι η ανάληψη των υποχρεώσεων αυτών έχει ως συνέπεια την αύξηση των τιμών των εν λόγω προϊόντων σε βαθμό επαρκή για την κατάργηση του περιθωρίου ντάμπινγκ που διαπιστώθηκε για τους εξαγωγείς αυτούς · ότι, μετά από διαβουλεύσεις στα πλαίσια της συμβουλευτικής επιτροπής, η Επιτροπή προτείνει να γίνει δεκτή η ανάληψη των υποχρεώσεων αυτών και να περατωθεί η διαδικασία για τις εταιρείες αυτές,  ΑΠΟΦΑΣΙΖΕΙ:  Άρθρο μόνο  Γίνεται αποδεκτή η ανάληψη υποχρεώσεων που προτείνεται από τους:  - Samsung Electronic Co. Ltd, Κορέα,  - Goldstar Electric Co. Ltd, Κορέα,  - Daewoo Electronics Co. Ltd, Κορέα και  - Funai Electric Co. Ltd, Ιαπωνία,  σχετικά με τη διαδικασία για τα μαγνητοσκόπια εγγραφής με κασέτα.  Η έρευνα όσον αφορά τις εταιρείες αυτές περατώνεται.  Βρυξέλλες, 27 Φεβρουαρίου 1989.  Για το Συμβούλιο  Ο Πρόεδρος  P. SOLBES  (1) ΕΕ αριθ. L 209 της 2. 8. 1988, σ. 1.  (2) Βλέπε σελίδα 55 της παρούσας Επίσημης Εφημερίδας.


Avis juridique important

|

41995D0001

Κεκτημένο του Σένγκεν - Απόφαση της εκτελεστικής επιτροπής της 5ης Μαΐου 1995 σχετικά με την κοινή πολιτική θεωρήσεων που περιλαμβάνεται στα πρακτικά της συνεδρίασης της εκτελεστικής επιτροπής, η οποία πραγματοποιήθηκε στις Βρυξέλλες στις 28 Απριλίου 1995 [SCH/Com-ex (95) PV rev. 1, σημείο 8]

Επίσημη Εφημερίδα αριθ. L 239 της 22/09/2000 σ. 0175 - 0175

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 5ης Μαΐου 1995σχετικά με την κοινή πολιτική θεωρήσεων που περιλαμβάνεται στα πρακτικά της συνεδρίασης της εκτελεστικής επιτροπής, η οποία πραγματοποιήθηκε στις Βρυξέλλες στις 28 Απριλίου 1995[SCH/com-ex (95) PV rev. 1, σημείο 8]8. ΔιάφοραΠολιτική θεωρήσεων έναντι της ΙνδονησίαςΗ εκτελεστική επιτροπή περιέλαβε το θέμα της πολιτικής θεωρήσεων που αφορούσε την Ινδονησία και ήταν εγγεγραμμένο στην ημερήσια διάταξη της επιτροπής παρακολούθησης και συμφώνησε στην ακόλουθη έκτακτη και προσωρινή λύση:1. Οι αιτήσεις θεωρήσεως των υπηκόων Ινδονησίας οι οποίοι δηλώνουν ότι προτίθενται να εισέλθουν στο εθνικό έδαφος της Πορτογαλίας ή να διέλθουν μέσω της χώρας- πρέπει να υποβάλλονται σε προέγκριση· στο πορτογαλικό έδαφος έχουν πρόσβαση μόνο οι υπήκοοι της Ινδονησίας οι οποίοι έχουν λάβει επίσημη άδεια από το πορτογαλικό κράτος.2. Οι αιτήσεις θεωρήσεως των υπηκόων Ινδονησίας οι οποίοι δηλώνουν ότι δεν προτίθενται να εισέλθουν στο εθνικό έδαφος της Πορτογαλίας ούτε να διέλθουν μέσω της χώρας- δεν πρέπει να υποβάλλονται σε προέγκριση· στην περίπτωση αυτή και προκειμένου να εξασφαλιστεί ότι οι υπήκοοι της Ινδονησίας δεν θα μπορούν να μεταβαίνουν ελεύθερα στην Πορτογαλία, οι υπόλοιπες χώρες Σένγκεν θα χορηγούν στους τελευταίους θεώρηση περιορισμένης εδαφικής ισχύος που θα τους επιτρέπει να εισέλθουν στο έδαφος ενός ή περισσοτέρων συμβαλλομένων μερών με εξαίρεση την πορτογαλική επικράτεια.Η εκτελεστική επιτροπή θα επανέλθει επί του σημείου αυτού στο τέλος του έτους.


title: Απόφαση της Επιτροπής, της 5ης Δεκεμβρίου 2012 , για την τροποποίηση της απόφασης 2007/623/ΕΚ της Επιτροπής, για σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο

text:
               12.12.2012

               EL

               Επίσημη Εφημερίδα της Ευρωπαϊκής Ένωσης

               C 382/9

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 5ης Δεκεμβρίου 2012
   για την τροποποίηση της απόφασης 2007/623/ΕΚ της Επιτροπής, για σύσταση ομάδας υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο
   2012/C 382/08
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Με την απόφασή της 2007/623/ΕΚ (1), η Επιτροπή συγκρότησε ομάδα υψηλού επιπέδου ανεξάρτητων ενδιαφερόμενων μερών σχετικά με τον διοικητικό φόρτο, στο εξής «η ομάδα», με καθορισμένη θητεία τριών ετών.

               (2)

               Η εντολή της ομάδας παρατάθηκε μέχρι τις 31 Δεκεμβρίου 2012 με την απόφαση της Επιτροπής της 17ης Αυγούστου 2010 (2010/C 223/03) (2) ώστε να αξιοποιηθούν πλήρως οι δυνατότητες για εξοικονομήσεις που προσφέρει το πρόγραμμα δράσης για τη μείωση του διοικητικού φόρτου στην Ευρωπαϊκή Ένωση, που θα περατωθεί μέχρι το τέλος του 2012.

               (3)

               Η έκθεση της ομάδας του Νοεμβρίου 2011 σχετικά με τις βέλτιστες πρακτικές στα κράτη μέλη όσον αφορά την εφαρμογή της νομοθεσίας της ΕΕ με τον λιγότερο επαχθή τρόπο έδειξε ότι υπάρχουν μεγάλα περιθώρια παροχής βοήθειας στις δημόσιες διοικήσεις των κρατών μελών για την αποτελεσματικότερη εφαρμογή της νομοθεσίας της ΕΕ.

               (4)

               Η μείωση του διοικητικού φόρτου και η απλοποίηση της νομοθεσίας, ειδικά για τις μικρές και μεσαίες επιχειρήσεις (ΜΜΕ), συνιστούν προτεραιότητες για την Επιτροπή (3).

               (5)

               Η εντολή της ομάδας και των μελών της θα πρέπει, συνεπώς, να παραταθεί αναλόγως.

               (6)

               Η ομάδα θα πρέπει να συνεχίσει να συνεργάζεται στενά τόσο με τα ενδιαφερόμενα μέρη όσο και με τις υπηρεσίες της Επιτροπής, και να προβαίνει σε τακτικές και δομημένες ανταλλαγές απόψεων και πείρας με τον αναπληρωτή Γενικό Γραμματέα και τον Πρόεδρο της Επιτροπής Ανάλυσης Επιπτώσεων,

         ΑΠΟΦΑΣΙΖΕΙ:
   Άρθρο 1
   Η απόφαση 2007/623/ΕΚ τροποποιείται ως εξής:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1
               Ομάδα υψηλού επιπέδου σχετικά με τον διοικητικό φόρτο
               Η ομάδα υψηλού επιπέδου ανεξάρτητων ενδιαφερόμενων μερών για τον διοικητικό φόρτο συγκροτείται με ισχύ από τις 31 Αυγούστου 2007. Από την 1η Ιανουαρίου 2013 η επίσημη ονομασία είναι “Ομάδα υψηλού επιπέδου σχετικά με τον διοικητικό φόρτο”, εφεξής καλούμενη “η ομάδα”.»

               2)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Καθήκον
               Καθήκον της ομάδας είναι να συμβουλεύει την Επιτροπή σχετικά με τον διοικητικό φόρτο που επιβάλλει η νομοθεσία της ΕΕ στις επιχειρήσεις, ιδίως τις ΜΜΕ και τις πολύ μικρές επιχειρήσεις, με την απλούστευση των υφιστάμενων νομοθετικών πράξεων της ΕΕ που επιδέχονται αναθεώρησης, καθώς και με τον τρόπο να καταστούν οι δημόσιες διοικήσεις των κρατών μελών πιο αποδοτικές και ικανές να ανταποκρίνονται στις ανάγκες των ενδιαφερομένων, ειδικότερα των ΜΜΕ, όταν εφαρμόζουν τη νομοθεσία της ΕΕ.
               Ειδικότερα, η ομάδα συμβουλεύει την Επιτροπή σχετικά με τα εξής:

                           —

                           τα μέτρα που αποσκοπούν στη μείωση του διοικητικού φόρτου και την απλούστευση της ισχύουσας νομοθεσίας, με ιδιαίτερη προσοχή στις ανάγκες των μικρών επιχειρήσεων,

                           —

                           το κυλιόμενο πρόγραμμα απλούστευσης της Επιτροπής, ιδίως όσον αφορά τις πράξεις που θα μπορούσαν να συμβάλουν σημαντικά στη μείωση του διοικητικού φόρτου,

                           —

                           τον ενδεχόμενο διοικητικό φόρτο που επιβάλλεται στις επιχειρήσεις, ιδίως τις ΜΜΕ και τις πολύ μικρές επιχειρήσεις, από την εφαρμογή της νομοθεσίας της ΕΕ, βάσει των χαρτών πορείας·

                           —

                           τα μέτρα που μπορούν να ληφθούν σε εθνικό επίπεδο ώστε να μπορούν τα κράτη μέλη να εφαρμόζουν, με τον λιγότερο επαχθή τρόπο, τη νομοθεσία της ΕΕ που έχει εγκριθεί στο πλαίσιο του προγράμματος για τη μείωση του διοικητικού φόρτου,

                           —

                           τα μέτρα που μπορούν να ληφθούν σε εθνικό επίπεδο για να καταστούν οι διοικήσεις περισσότερο ικανές να ανταποκρίνονται στις ανησυχίες των ΜΜΕ και στις ανάγκες και την επιτακτικότατα της ανάπτυξης, όταν εφαρμόζουν τη νομοθεσία της ΕΕ.

                     Επιπλέον, η ομάδα επικουρεί την Επιτροπή στην επίσπευση της έγκρισης προτάσεων για την απλούστευση και τη μείωση του διοικητικού φόρτου από το Συμβούλιο και το Κοινοβούλιο.
               Η εντολή της ομάδας λήγει στις 31 Οκτωβρίου 2014.»

               3)

               Το άρθρο 3 παράγραφος 1 αντικαθίσταται από το ακόλουθο κείμενο:
               «1.   Η Επιτροπή μπορεί να συμβουλεύεται την ομάδα για κάθε θέμα που αφορά τη μείωση του περιττού φόρτου που επιβάλλεται στις ΜΜΕ, ιδίως τις πολύ μικρές επιχειρήσεις, κατά την εφαρμογή της νομοθεσίας της ΕΕ, και για το κυλιόμενο πρόγραμμά της απλούστευσης.»

               4)

               Το άρθρο 4 τροποποιείται ως εξής:

                           α)

                           Στην παράγραφο 2, το δεύτερο εδάφιο αντικαθίσταται ως εξής:
                           «Τα μέλη της ομάδας διορίζονται εν συνεχεία από τον Γενικό Γραμματέα κατόπιν διαβουλεύσεων με τον Πρόεδρο.»

                           β)

                           Η παράγραφος 3 αντικαθίσταται από το ακόλουθο κείμενο:
                           «3.   Τα μέλη είναι φυσικά πρόσωπα που διορίζονται υπό την προσωπική τους ιδιότητα ή φυσικά πρόσωπα που διορίζονται για να εκπροσωπούν ένα κοινό συμφέρον των ενδιαφερομένων και διαθέτουν εμπειρογνωσία στον τομέα μείωσης του διοικητικού φόρτου.»

                           γ)

                           Στην παράγραφο 4, το πρώτο εδάφιο αντικαθίσταται από το ακόλουθο κείμενο:
                           «Η θητεία των μελών της ομάδας παρατείνεται μέχρι τις 31 Οκτωβρίου 2014.»

                           δ)

                           Η παράγραφος 5 αντικαθίσταται από το ακόλουθο κείμενο:
                           «5.   Τα μέλη τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, τα οποία παραιτούνται ή τα οποία δεν πληρούν τις προϋποθέσεις που ορίζονται στην παράγραφο 3 του παρόντος άρθρου ή του άρθρου 339 της Συνθήκης για τη λειτουργία της Ευρωπαϊκής Ένωσης, μπορούν να αντικατασταθούν για την υπόλοιπη περίοδο της θητείας τους.»

                           ε)

                           Η παράγραφος 6 αντικαθίσταται από το ακόλουθο κείμενο:
                           «6.   Τα μέλη που διορίζονται υπό την προσωπική τους ιδιότητα ενεργούν ανεξάρτητα και προς το δημόσιο συμφέρον.
                           Τα μέρη που διορίζονται για να εκπροσωπούν ένα κοινό συμφέρον των ενδιαφερομένων δεν εκπροσωπούν ατομικό συμφέρον.»

                           στ)

                           Η παράγραφος 7 αντικαθίσταται από το ακόλουθο κείμενο:
                           «7.   Τα ονοματεπώνυμα των φυσικών προσώπων που διορίζονται υπό την προσωπική τους ιδιότητα και τα ονοματεπώνυμα των φυσικών προσώπων που εκπροσωπούν ένα συμφέρον δημοσιεύονται στο μητρώο των ομάδων εμπειρογνωμόνων και άλλων παρόμοιων φορέων της Επιτροπής (το «μητρώο»). Επί πλέον, τα ονοματεπώνυμα των μελών δημοσιεύονται στον δικτυακό τόπο της Γενικής Γραμματείας της Ευρωπαϊκής Επιτροπής.»

                           ζ)

                           Μετά την παράγραφο 7 προστίθεται η ακόλουθη νέα παράγραφος 8:
                           «8.   Τα δεδομένα προσωπικού χαρακτήρα συγκεντρώνονται, υφίστανται επεξεργασία και δημοσιεύονται σύμφωνα με τον κανονισμό (ΕΚ) αριθ. 45/2001.»

               5)

               Το άρθρο 5 τροποποιείται ως εξής:

                           α)

                           Η παράγραφος 3 αντικαθίσταται από το ακόλουθο κείμενο:
                           «3.   Τα μέλη της ομάδας και οι εκπρόσωποί τους, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις περί τήρησης του επαγγελματικού απορρήτου που ορίζονται στις Συνθήκες και τους εκτελεστικούς κανόνες τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στο παράρτημα της απόφασης 2001/844/ΕΚ, ΕΚΑΧ, Ευρατόμ της Επιτροπής (4). Σε περίπτωση μη τήρησης των εν λόγω υποχρεώσεων, η Επιτροπή δύναται να λάβει κάθε ενδεδειγμένο μέτρο.

                           β)

                           Η παράγραφος 6 αντικαθίσταται από το ακόλουθο κείμενο:
                           «6.   Η Επιτροπή δημοσιεύει όλα τα σχετικά έγγραφα για τις δραστηριότητες της ομάδας (όπως ημερήσιες διατάξεις, πρακτικά και παρατηρήσεις των συμμετεχόντων), είτε απευθείας στο μητρώο, είτε μέσω συνδέσμου που παραπέμπει από το μητρώο σε ειδικό ιστότοπο, όπου διατίθενται πληροφορίες. Εξαιρέσεις από τη δημοσίευση επιτρέπονται εφόσον η δημοσίευση εγγράφου μπορεί να διακυβεύσει την προστασία δημοσίου ή ιδιωτικού συμφέροντος, όπως ορίζει το άρθρο 4 του κανονισμού (ΕΚ) αριθ. 1049/2001.»

               6)

               Το άρθρο 7 αντικαθίσταται από το ακόλουθο κείμενο:
               «Άρθρο 7
               Εφαρμογή
               Η παρούσα απόφαση εφαρμόζεται έως τις 31 Οκτωβρίου 2014.»

         Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 31 Δεκεμβρίου 2012.

      Βρυξέλλες, 5 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 253 της 28.9.2007, σ. 40.

      (2)  ΕΕ C 223 της 18.8.2010, σ. 6.

      (3)  COM(2011) 803 — Ελαχιστοποίηση του κανονιστικού φόρτου για τις ΜΜΕ — Προσαρμογή της νομοθεσίας της ΕΕ στις ανάγκες των πολύ μικρών επιχειρήσεων.

      (4)  Απόφαση της Επιτροπής, της 29ης Νοεμβρίου 2001, για την τροποποίηση του εσωτερικού κανονισμού της (ΕΕ L 317 της 3.12.2001, σ. 1).»


title: 2012/599/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/287

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2010
   (2012/599/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ετήσιους τελικούς λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2010 συνοδευόμενη από τις απαντήσεις του Οργανισμού (1),

               —

               έχοντας υπόψη την σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002, του Συμβουλίου της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 168/2007 του Συμβουλίου, της 15ης Φεβρουαρίου 2007, για την ίδρυση Οργανισμού Θεμελιωδών Δικαιωμάτων της Ευρωπαϊκής Ένωσης (3), και κυρίως το άρθρο 21,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0122/2012),

               1.

               εγκρίνει το κλείσιμο των λογαριασμών του Οργανισμού Θεμελιωδών Δικαιωμάτων της Ευρωπαϊκής Ένωσης για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Οργανισμού Θεμελιωδών Δικαιωμάτων της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366, 15.12.2011, σ. 9.

      (2)  ΕΕ L 248, 16.9.2002, σ. 1.

      (3)  ΕΕ L 53, 22.2.2007, σ. 1.

      (4)  ΕΕ L 357, 31.12.2002, σ. 72.